laion/Wikipedia-Exotic huggingface dataset:
גונסאלו פלאטה

גונסאלו ז'ורדי פלאטה חימנס (בספרדית: Gonzalo Jordy Plata Jiménez; נולד ב-1 בנובמבר 2000 בגואיאקיל שבאקוודור) הוא כדורגלן אקוודורי המשחק בעמדת קשר הכנף בקבוצת ריאל ואיאדוליד ובנבחרת אקוודור. פלאטה החל לשחק במחלקת הנוער של ליגה דפורטיבה אוניברסיטריה דה קיטו בשנת 2011, ובשנת 2012 עבר אל מחלקת הנוער של אינדפנדיינטה של ואיה. ב-6 באוגוסט 2018 הוא ערך את הופעת הבכורה שלו בקבוצה הבוגרת של המועדון, בהפסד 0–2 לברצלונה ספורטינג קלוב במסגרת המחזור השלישי בליגת העל האקוודורית לעונת 2018. ב-10 בנובמבר הבקיע את שערו היחיד במדי המועדון, בניצחון 1–3 על דלפין במסגרת המחזור ה-18. הוא ערך 13 הופעות ליגה במדי המועדון. במהלך חלון ההעברות החורפי בעונת 2018/2019 חתם פלאטה בספורטינג ליסבון מליגת העל הפורטוגלית. ב-31 באוגוסט 2019 הוא ערך את הופעת הבכורה שלו במועדון, בהפסד 2–3 לריו אבה במסגרת המחזור הרביעי בליגה לעונת 2019/2020. ב-21 בדצמבר הבקיע את שער הבכורה שלו במועדון, בניצחון 2–4 על פורטימוננסה במסגרת גביע הליגה הפורטוגלית. ב-23 בפברואר 2020 הוא הבקיע את שער הבכורה שלו בליגה, בניצחון 0–2 על בואבישטה במסגרת המחזור ה-22. בשתי העונות הראשונות שלו במועדון הוא ערך 30 הופעות ליגה והבקיע שלושה שערים. ב-31 באוגוסט 2021 הושאל פלאטה למשך עונה לריאל ואיאדוליד מהליגה הספרדית השנייה. ב-18 בספטמבר הוא ערך את הופעת הבכורה שלו במועדון, כשנכנס כמחליף בהפסד 0–1 לז'ירונה במסגרת המחזור השישי בליגה לעונת 2021/2022. ב-5 בספטמבר 2019 ערך פלאטה את הופעת הבכורה שלו בנבחרת אקוודור, בניצחון 0–1 על נבחרת פרו במשחק ידידות. ב-10 בספטמבר הוא הבקיע את שער הבכורה שלו בנבחרת, בניצחון 0–3 על נבחרת בוליביה במשחק ידידות. הוא היה חלק מסגל נבחרת אקוודור לטורניר קופה אמריקה 2021, וערך ארבע הופעות בטורניר, בהן הבקיע שער אחד. נכלל בסגל נבחרת אקוודור לטורניר מונדיאל 2022. ספורטינג ליסבון אליפות פורטוגל (1): 2020/2021 גביע הליגה הפורטוגלית (1): 2020/2021 הסופר קאפ הפורטוגלי (1): 2021 מדיה וקבצים בנושא גונסאלו פלאטה בוויקישיתוף גונסאלו פלאטה, באתר Transfermarkt גונסאלו פלאטה, באתר Soccerway גונסאלו פלאטה, באתר BDFutbol גונסאלו פלאטה, באתר WorldFootball.net גונסאלו פלאטה, באתר National Football Teams גונסאלו פלאטה, באתר FootballDatabase.eu GONZALO PLATA POTENCIA EL ATAQUE באתר הרשמי של ריאל ואיאדוליד, 31 באוגוסט 2021 (בספרדית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
ענת לוין (מדענית מחשב)

ענת לוין (נולדה ב-16 באפריל 1978) היא מדענית מחשב ישראלית, פרופסור למדעי המחשב בפקולטה להנדסת חשמל של הטכניון. בשנת 2000 קיבלה תואר ראשון במתמטיקה ומדעי המחשב. בשנת 2001 קיבלה תואר שני במדעי המחשב, על עבודה בהנחיית פרופ' אמנון שעשוע שכותרתה "“On rigid and non-rigid shape invariants for image understanding purposes". בשנת 2006 קיבלה תואר דוקטור על עבודה בהנחיית פרופ' יאיר וייס שכותרתה "“Learning and inference in low level vision". כל תאריה אלה הם בהצטיינות יתרה, מהאוניברסיטה העברית בירושלים. בשנים 2007–2008 עברה פוסט-דוקטורט ב-MIT בהנחיית פרופ' ויליאם פרימן (אנ'). בשנת 2009 הצטרפה כמרצה בכירה במלגת אלון לסגל המחלקה למתמטיקה ומדעי המחשב של מכון ויצמן למדע. בשנת 2014 מונתה לפרופסור חבר. בשנת 2016 עברה לפקולטה להנדסת חשמל של הטכניון. תחומי המחקר שלה הם ראייה ממוחשבת, גרפיקה ממוחשבת, עיבוד תמונה ואופטיקה. ענת לוין זכתה בפרסים רבים, בהם: 2013: פרס קריל. 2015: פרס מיכאל ברונו. 2018: פרס בלווטניק למדענים צעירים. אתר האינטרנט הרשמי של ענת לוין (באנגלית) ענת לוין, באתר dblp ענת לוין, באתר גוגל סקולר ענת לוין, באתר הטכניון Anat Levin, MIT Technology Review Meet Prof. Anat Levin, 2018 Blavatnik Awards in Israel Laureate in Physical Sciences & Engineering, YouTube ד"ר ענת לוין, באתר של קרן וולף אסף אוני, פרסי בלווטניק: הכרה בהבטחה לתגליות מדעיות ועידוד חדשנות מחקרית, איגרת 40, דצמבר 2018
פיירו אינקפיה

פיירו מרטין אינקפיה ריינה (בספרדית: Piero Martín Hincapié Reyna; נולד ב-9 בינואר 2002 באסמרלדס שבאקוודור) הוא כדורגלן אקוודורי המשחק בעמדת הבלם בקבוצת באייר לברקוזן מהבונדסליגה ובנבחרת אקוודור. אינקפיה החל לשחק כדורגל במחלקות הנוער של מספר מועדונים קטנים באקוודור, ובחודש נובמבר 2016 עבר למחלקת הנוער של אינדפנדיינטה של ואייה מליגת העל האקוודורית. ב-10 באוגוסט 2019 ערך את הופעת הבכורה שלו במועדון, בהפסד 2–3 למושוק רונה במסגרת המחזור ה-21 בליגה לעונת 2019. בסך הכל ערך שלוש הופעות ליגה במדי המועדון. ב-20 באוגוסט 2020 חתם על חוזה לחמש עונות בטאז'רס מליגת העל הארגנטינאית. ב-11 בינואר 2021 הוא ערך את הופעת הבכורה שלו במועדון, בניצחון 1–2 על אתלטיקו קולון במסגרת המחזור החמישי בליגה לעונת 2021/22. בסך הכל ערך 14 הופעות ליגה במדי המועדון. לקראת עונת 2021/22 חתם בבאייר לברקוזן מהבונדסליגה. ב-16 בספטמבר 2021 הוא ערך את הופעת הבכורה שלו במועדון, בניצחון 1–2 על פרנצווארוש במסגרת שלב הבתים של הליגה האירופית לעונת 2021/22. ב-19 בספטמבר ערך את הופעת הבכורה שלו בליגה, כשהחליף את פטריק שיק בדקה ה-50 בניצחון 0–3 על שטוטגרט במסגרת המחזור החמישי בליגה לעונת 2021/22. אינקפיה היה חלק מסגל נבחרת אקוודור לטורניר קופה אמריקה 2021, וערך חמש הופעות בטורניר. ב-13 ביוני 2021 ערך את הופעת הבכורה שלו בנבחרת, בהפסד 0–1 לנבחרת קולומביה במסגרת שלב הבתים של הטורניר. נכלל בסגל נבחרת אקוודור לטורניר מונדיאל 2022, שם שיחק נגד נבחרות קטאר, הולנד וסנגל והודח אם נבחרתו בשלב הבתים. נכלל בסגל נבחרת אקוודור לטורניר קופה אמריקה 2024. באייר לברקוזן בונדסליגה: 2023/24 הגביע הגרמני: 2023/24 מדיה וקבצים בנושא פיירו אינקפיה בוויקישיתוף פיירו אינקפיה, ברשת החברתית אקס (טוויטר) פיירו אינקפיה, ברשת החברתית אינסטגרם פיירו אינקפיה, באתר Transfermarkt פיירו אינקפיה, באתר Soccerway פיירו אינקפיה, באתר WorldFootball.net פיירו אינקפיה, באתר National Football Teams פיירו אינקפיה, באתר FootballDatabase.eu El crecimiento futbolístico de quien sueña jugar en Europa באתר La Hora, ‏ 21 באוגוסט 2018 (בספרדית) Piero Hincapié, el admirador de Puyol que asombra en Ecuador, באתר מארקה, 11 בדצמבר 2019 (בספרדית) Piero Hincapié, de Independiente del Valle al primer equipo del Talleres de Córdoba argentino, באתר El Universo, ‏ 21 באוגוסט 2020 (בספרדית) Piero Hincapié es nuevo refuerzo de Talleres, באתר הרשמי של טאז'רס, 20 באוגוסט 2020 (בספרדית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia, באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
גביע לייבר 2021

גביע לייבר 2021 (באנגלית: 2021 Laver Cup) הוא המהדורה הרביעית של טורניר גביע לייבר בטניס, המפגיש את "נבחרת אירופה" (Team Europe) מול "נבחרת העולם" (Team World) המייצגת את יתר יבשות העולם. הטורניר נערך באולם טי די גארדן בבוסטון, מסצ'וסטס, ארצות הברית, בין 24 ל-26 בספטמבר 2021. הטורניר נועד בתחילה להיערך בסמפטבר 2020, אך נדחה בשל מגפת הקורונה. בשל הימשכות מגפת הקורונה הורשו שתי הנבחרות לרשום שני שחקנים מחליפים במקום אחד. נבחרת אירופה גברה על נבחרת העולם 1–14 וזכתה בגביע בפעם הרביעית ברציפות. ניצחון במשחק ביום הראשון מעניק לקבוצה המנצחת נקודה אחת, ביום השני - שתי נקודות, וביום השלישי - שלוש נקודות.
דנילו סיקאן

דנילו ירוסלאבוביץ' סיקאן (באוקראינית: Данило Ярославович Сікан; נולד ב-16 באפריל 2001 בז'יטומיר שבאוקראינה) הוא כדורגלן אוקראיני המשחק בעמדת החלוץ בקבוצת שחטאר דונצק מהליגת העל האוקראינית ובנבחרת אוקראינה. סיקאן החל לשחק כדורגל במחלקת הנוער של פוליסיה ז'יטומיר, ובשנת 2014 עבר למחלקת הנוער של קרפטי לבוב מליגת העל האוקראינית. ב-12 באוגוסט 2018 ערך את הופעתו היחידה במועדון, בהפסד 1-0 לזוריה לוהנסק במסגרת המחזור הרביעי בליגה לעונת 2018/2019. בחודש ינואר 2019 חתם סיקאן בשחטאר דונצק מליגת העל האוקראינית. עם חתימתו בשחטאר דונצק, הושאל סיקאן למריופול מליגת העל האוקראינית למשך עונה. ב-9 במרץ 2019 ערך את הופעת הבכורה שלו במועדון, בתיקו 0-0 נגד צ'רנומורץ אודסה במסגרת המחזור ה-21 בליגה לעונת 2018/2019. בסך הכל ערך סיקאן שש הופעות ליגה במדי מריופול במשך תקופת ההשאלה. בעונת 2019/2020 שיחק סיקאן בשחטאר דונצק. ב-4 באוגוסט 2019 הוא ערך את הופעת הבכורה שלו במועדון, בניצחון 3-0 על קרפטי לבוב במסגרת המחזור השני בליגה. ב-26 בנובמבר הוא ערך את הופעת הבכורה שלו בליגת האלופות, כשנכנס כמחליף בתיקו 1-1 נגד מנצ'סטר סיטי במסגרת שלב הבתים לעונת 2019/2020. הוא ערך שבע הופעות ליגה בעונה זו. לקראת עונת 2020/2021 הושאל סיקאן למריופול מליגת העל האוקראינית למשך עונה אחת. ב-7 בנובמבר 2020 הבקיע סיקאן את שער הבכורה שלו במועדון, בתיקו 3-3 נגד אולימפיק דונצק במסגרת המחזור התשיעי בליגה. בסך הכל ערך סיקאן 14 הופעות ליגה בעונה זו, בהן הבקיע ארבעה שערים. בעונת 2021/2022 חזר סיקאן לשחק בשחטאר דונצק. ב-18 בספטמבר 2021 הבקיע את שער הבכורה שלו במועדון, בניצחון 5-0 על מריופול במסגרת המחזור השמיני בליגה. ב-22 בספטמבר החליף את לאסינה טראורה בדקה ה-78 בניצחון 3-0 על דינמו קייב במסגרת הסופר קאפ האוקראיני לשנת 2001. סיקאן היה חלק מסגל נבחרת אוקראינה עד גיל 20 שזכתה בטורניר אליפות העולם עד גיל 20 בשנת 2019. ב-1 בספטמבר 2021 ערך את הופעת הבכורה שלו בנבחרת אוקראינה הבוגרת, בתיקו 2-2 נגד נבחרת קזחסטן במסגרת מוקדמות מונדיאל 2022. במשחק זה הבקיע את שער הבכורה שלו בנבחרת. נכלל בסגל הנבחרת האולימפית של אוקראינה לטורניר הכדורגל באולימפיאדת פריז (2024). שחטאר דונצק ליגת העל האוקראינית בכדורגל (1): 2020 הסופר קאפ האוקראיני (1): 2021 נבחרת אוקראינה עד גיל 20 גביע העולם עד גיל 20 (1): 2019 מדיה וקבצים בנושא דנילו סיקאן בוויקישיתוף דנילו סיקאן, ברשת החברתית אינסטגרם דנילו סיקאן, באתר Transfermarkt דנילו סיקאן, באתר Soccerway דנילו סיקאן, באתר WorldFootball.net דנילו סיקאן, באתר FootballDatabase.eu Прем’єр-ліга. «Карпати» – «Зоря» – 0:1 (ВІДЕО) באתר הרשמי של קרפטי לבוב, 12 באוגוסט 2018 (באוקראינית) FIFA U-20 World Cup Poland 2019 - Matches - Ukraine - Korea Republic - FIFA.com באתר הרשמי של פיפ"א (באנגלית) FIFA 2022 World Cup qualifiers - Kazakhstan v Ukraine באתר הרשמי של אופ"א, 1 בספטמבר 2021 (באנגלית) Ruslan Rotan announces the composition of the Ukrainian Olympic team for the 2024 Summer Games באתר dynamo.kiev.ua, ‏ 3 ביולי 2024 (באנגלית)
סודוקו השוואתי

סודוקו השוואתי (באנגלית: Greater than Sudoku) הוא וריאנט סודוקו בו משתמשים בלוח הסודוקו הרגיל ובחוקי סודוקו הרגילים ובנוסף לכך מציבים בין כל שתי משבצות, במאונך ובמאוזן, חוץ מהמיקומים על הקווים המעובים, סימנים המצביעים איזה משני המספרים השכנים גדול יותר או קטן יותר. הסימנים הם בצורת ראש חץ או משהו דומה, כשהחלק הרחב פונה אל הספרה הגדולה יותר והחלק הצר אל הספרה הקטנה יותר. השוואת הגדלים מספקת רמזים חשובים לגבי המספרים, שיכולים לאכלס את המשבצות השונות, לכן זה מקל על הפותרים וכדי לא להקל יתר על המידה, מספקים פחות מספרים בלוח הנתון.
פיודור פוגורלוב

פיודור אלכסנדרוביץ' פוגורלוב (ברוסית: Фёдор Александрович Погоре́лов; נולד ב-23 במאי 1982, לנינגרד) הוא מנחה ושדרן טלוויזיה ורדיו רוסי, עיתונאי, פרשן כדורגל, מוזיקאי ומדריך טיולים. נולד וגדל בסנקט פטרבורג. במהלך לימודיו החליף שלושה בתי ספר. בשנת 1999 נכנס לאוניברסיטת סנקט פטרבורג בפקולטה לסוציולוגיה וסיים עם תואר בסוציולוגיה של ידע וסוציולוגיה של המדע. בשנת 2003 עבד בערוץ 5 עבד ככתב שבועי בתוכנית "שבוע בעיר הגדולה", היה תסריטאי ועורך ראשי של תוכנית "שכבת התרבות" יחד עם לב לורייה, כתב התוכנית "בוקר בעיר הגדולה" וכן עורך לתוכנית "ארץ גדולה. ספורט". בין 2004 ל-2006 הגיש וערך את תוכנית הכדורגל "12 שחקנים" בערוץ 5 ומינואר עד אוגוסט 2006 היה מנהל יחסי הציבור של מועדון הכדורגל "זניט". מ-2007 עד 2016 היה עורך ראשי בתחנת הרדיו רדיו זניט. ערך את התוכניות "הערות בשוליים" ו"החמרה בכדורגל". בשנים 2009–2014 היה מחבר מגזין PROZENIT, שהיה מגזין רשמי של מועדון הכדורגל זניט. בשנת 2010 הפך לחבר בלהקה "יסט, יסט, יסט" וניגן בגיטרה. בשנת 2010, הוא הפיק את הסרט התיעודי "השם שלנו הוא זניט" על מועדון הכדורגל זניט. בשנים 2011–2013 חזר לערוץ 5 והנחה את תוכנית הטלוויזיה בוקר בחמש. מדי פעם פרשן משחקים של "זניט" בערוץ הטלוויזיה "100TV". מאז 2012 הוא חבר באיגוד העיתונאים של סנקט פטרבורג ומחוז לנינגרד. בשנת 2012 עמד בראש מערכת המהדורה המעודכנת של המגזין של המועדון "זניט שלנו". עד דצמבר 2018 היה בעלים משותף של הבר "הו, ספורט!". בעונת הכדורגל 2017/18 היה מנחה בערוץ 78 ושימש פרשן במשחקי טוסנו וזניט. בעונת 2016/17 פרשן כמה ממשחקיה של זניט בערוץ הטלוויזיה נאש פוטבול. מאז 2019, הוא מדריך ובעלים משותף של "דון השקט", סוכנות טיולים. מאז 2019 הוא ראש מחלקת הספורט באתר פונטנקה והוא מנחה שותף בתוכנית היוטיוב "התוכנית העצובה על כדורגל". אחיו הבכור מקסים מאז 2012 עבד כמנכ"ל ערוץ 100TV. הוא עבד גם כראש המטה של נשיא התאחדות הכדורגל הרוסית תחת סרגיי פורסנקו, המשנה למנכ"ל NMG, עבד כסמנכ"ל ב"גזפרום טרנסגז סנקט פטרבורג", שימש כמנהל מחלקת המשפטים של הסניף הפטרבורגי של תאגיד PricewaterhouseCoopers. עמד בראש סוכנות שיווק הספורט "iSport" והחל משנת 2021 כמנהל המחלקה לפיתוח כדורגל נוער במועדון הכדורגל "זניט". 2008 — «„Зенит“: 17 ступеней к Кубку УЕФА» — Издательство: Амфора, Серия: Амфора-спорт, Амфора, 2008 г., 140 c., твердая обложка, ISBN 978-5-367-00795-4. 2009 — «Как возрождали „Зенит“» — Издательство: Амфора, Серия: Амфора-спорт, Амфора, 2009 г., 320 c., твердая обложка, ISBN 978-5-367-00874-6. 2010 – השם שלנו הוא זניט, «Наше имя — Зенит» (מפיק) פיודור פוגורלוב, ברשת החברתית אקס (טוויטר) פיודור פוגורלוב, ברשת החברתית אינסטגרם פיודור פוגורלוב, ברשת החברתית VK פיודור פוגורלוב, באתר Fontanka.ru Дети, футбол и феминизм. Фёдор Погорелов «Золотое перо-2011» Грустная Передача о Футболе Гендиректором 100ТВ стал Максим Погорелов, главредом — Алексей Васильев Бывший директор «100 ТВ» Максим Погорелов возглавил аппарат президента «Зенита» Максим Александрович Погорелов
אטיין גרין

אטיין גרין (באנגלית: Etienne Green; נולד ב-19 ביולי 2000 בקולצ'סטר שבאנגליה) הוא כדורגלן אנגלי-צרפתי המשחק בעמדת השוער בקבוצת סנט אטיין. גרין נולד בקולצ'סטר שבאנגליה לאב אנגלי ולאם צרפתייה, ועבר לצרפת בגיל ארבע. הוא שיחק במשך שלוש עונות במחלקת הנוער של ES ואוש, ולאחר מכן עבר למחלקת הנוער של סנט אטיין. ב-5 ביוני 2020 חתם גרין על החוזה המקצועני הראשון שלו במועדון, ששיחק בליגת העל הצרפתית. ב-4 באפריל 2021 ערך את הופעת הבכורה שלו בקבוצה הראשונה של המועדון, בניצחון 2-0 על נים במסגרת המחזור ה-31 בליגה לעונת 2020/2021. הוא שיחק בכל משחקי הקבוצה עד לסוף העונה, ובסך הכל ערך שמונה הופעות ליגה בעונתו הראשונה בקבוצה הראשונה של המועדון. גרין, בן לאב אנגלי ואם צרפתייה, היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, אך לא שיחק בטורניר. ב-23 באוגוסט 2021 דווח כי גרין בחר לשחק עבור נבחרות אנגליה, וארבעה ימים לאחר מכן הוא נכלל לראשונה בסגל נבחרת אנגליה עד גיל 21. מדיה וקבצים בנושא אטיין גרין בוויקישיתוף אטיין גרין, ברשת החברתית אינסטגרם אטיין גרין, באתר Transfermarkt אטיין גרין, באתר Soccerway אטיין גרין, באתר BDFutbol אטיין גרין, באתר WorldFootball.net אטיין גרין, באתר FootballDatabase.eu אטיין גרין, באתר ESPN NÎMES-SAINT-ETIENNE: QUI EST ETIENNE GREEN, LE TROISIÈME GARDIEN DES VERTS LANCÉ DANS LE GRAND BAIN באתר BFM,‏ 4 באפריל 2021 (בצרפתית) The fabulous destiny of Etienne Green באתר הרשמי של ליגת העל הצרפתית, 6 באפריל 2021 (באנגלית) Etienne Green signe pro ! באתר הרשמי של סנט אטיין, 5 ביוני 2020 (בצרפתית) INFO OUEST-FRANCE. AS Saint-Etienne : Étienne Green a choisi de porter le maillot de l’Angleterre באתר Ouest France,‏ 23 באוגוסט 2021 (בצרפתית) Carsley names first MU21s squad באתר England Football,‏ 27 באוגוסט 2021 (באנגלית)
סוכנות שירותי הגבול של קנדה

סוכנות שירותי הגבול של קנדה (באנגלית: Canada Border Services Agency - CBSA, בצרפתית: Agence des services frontaliers du Canada - ASFC) היא סוכנות פדרלית לאכיפת חוק שאחראית על בקרת הגבולות, אכיפת חוקי ההגירה ושירותי המכס בקנדה. הסוכנות אחראית כלפי הפרלמנט של קנדה דרך השר לבטיחות הציבור למוכנות למצבי חירום, ומנוהלת על ידי נשיא העומד בראשה. הסוכנות הוקמה ב-12 בדצמבר 2003 על סמך דבר המלך במועצה שמיזג את פונקציית המכס של סוכנות המכס וההכנסות של קנדה שפורקה, ואת סמכויות האכיפה של הסוכנות הקנדית לפיקוח על מזון. הקמת סוכנות שירותי הגבול של קנדה הפכה לרשמית על פי "חוק סוכנות שירותי הגבול של קנדה" (Canada Border Services Agency Act), שב-3 בנובמבר 2005 קיבל הסכמה מלכותית. הסוכנות מפקחת על כ-1,200 אתרי שירות ברחבי קנדה ועל 39 בארצות אחרות. מועסקים בה מעל 14,000 עובדים ציבור, והיא נותנת שירות של 24 שעות ביממה ב-117 ממעברי הגבול שלה וב-13 נמלי תעופה בינלאומיים. הסוכנות עובדת עם מחלקת ההגירה, הפליטים והאזרחות של קנדה (Immigration, Refugees and Citizenship Canada) לאכיפת חוקי ההגירה באמצעות סיוע להוצאתם של אנשים שנכנסו באופן בלתי חוקי למדינה וסיוע למשטרה המקומית בחקירת ההפרות של "חוק ההגירה וההגנה על פליטים" (Immigration and Refugee Protection Act). הסוכנות מפקחת על הפעילות בשלושה נמלי ים מרכזיים ובשלושה מרכזי דואר. היא מפעילה מרכזי מעצר בלאוואל שבקוויבק, בטורונטו שבאונטריו, ובסארי שבקולומביה הבריטית. ענף אכיפת הפנים של סוכנות שירותי הגבול עוקבת אחרי אזרחים זרים שנכנסו לקנדה באופן בלתי חוקי ודואגת להוציאם מהארץ. קציני ענף אכיפת הפנים לבושים בבגדים אזרחיים ומצוידים בכלי נשק זהים לאלו של פקידי בקרת הגבולות שבמעברי הגבול. עמדות ביקורת דרכונים בנמל תעופה פטרסון טורונטו ניידת סוכנות שירות הגבולות הקנדי פקח ופקחית גבולות אמריקאי וקנדית במעבר הגבול מעבר גבול "גשר השגריר" וינזדור במדינת אונטריו בקרית גבול קנדית מדיה וקבצים בנושא סוכנות שירותי הגבול של קנדה בוויקישיתוף אתר האינטרנט הרשמי של סוכנות שירותי הגבול של קנדה (באנגלית ובצרפתית) סוכנות שירותי הגבול של קנדה, ברשת החברתית פייסבוק סוכנות שירותי הגבול של קנדה, ברשת החברתית אקס (טוויטר) סוכנות שירותי הגבול של קנדה, ברשת החברתית אינסטגרם "GC InfoBase". "GC InfoBase" Canada Border Services Agency Act "About the CBSA - What we do". CBSA mail centres Immigration holding centres
הר אוסבורן (אנטארקטיקה)

הר אוסבורן (באנגלית: Mount Osborne) הוא הר ברכס סנטינל, בהרי אלזוורת', בארץ אלזוורת' שבאנטארקטיקה. ההר ממוקם 9 קילומטרים ממזרח להר קראדוק. הר אוסבורן ממוקם בקצה של רכס צדדי, היוצא מהר קראדוק, ובו מצויות גם פסגת סאנצ'ז ופסגת סטולניק. גובהו של ההר 2,600 מטרים מעל פני הים, והוא ההר ה-635 בגובהו באנטארקטיקה. הר אוסבורן מתנשא מעל קרחון תומאס שמצפון מזרח לו, ומעל קרחון זלצמן שמדרום לו. ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1957 – 1959. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של תומאס מ. אוסבורן (Thomas M. Osborne), שהיה בנאי מטעם צי ארצות הברית, שסייע בבניית תחנת הקוטב הדרומי, ולאחר מכן שירת בתחנה זו בעונת החורף האנטארקטי 1957. הר אוסבורן באתר הסקר הגאולוגי של ארצות הברית הר אוסבורן באתר הגאזט האנטארקטי של ממשלת אוסטרליה הר אוסבורן באתר הגאזט האנטארקטי המשווה SCAR של ממשלת אוסטרליה הר אוסבורן באתר peakery (מרחקים לאתרים סמוכים) מידע גאוגרפי והיסטורי לפי מקור אחר הר אוסבורן הוא ההר ה-514 בגובהו באנטארקטיקה הרי אנטארקטיקה לפי גובהם
ועדת הגבול הבין-לאומי

ועדת הגבול הבין-לאומי (באנגלית: International Boundary Commission; בצרפתית: Commission de la frontière internationale) היא ארגון דו-לאומי שאחראי על סימון ומיפוי גבול ארצות הברית–קנדה. הוועדה הוקמה ב-1908 והפכה לקבועה על פי חוזה שנחתם ב-1925. הוועדה אחראית גם לתחזוקת אבני הגבול ומצופי הסימון לאורך הגבול, לשמירת רצועת הגבול נקיה מצמחייה ברוחב של שלושה מטרים מכל צד, פיקוח על השלכות מתן אישורים לבנייה בתוך רצועת הגבול, ודיווח שנתי לממשלות שתי הארצות. בראש ועדת הגבול הבינלאומי עומדים שני נציבים, אחד מארצות הברית ואחד מקנדה, כשלרשות כל אחד מהם עומד תקציב וצוות. הנציב האמריקאי ממונה על ידי נשיא ארצות הברית ומדווח למזכיר המדינה של ארצות הברית. הנציב הקנדי ממונה על ידי המושל הכללי של קנדה וכן משמש כמודד הראשי של קנדה בכפיפות לשר למשאבי טבע. ביולי 2007 החליף ממשל הנשיא ג'ורג' ווקר בוש את הנציב האמריקאי לוועדה, דניס שורנק על רקע מחלוקת בין הוועדה לבין ממשלת ארצות הברית בנוגע לבנייה פרטית ליד הגבול. שורנק לא הסכים עם פיטוריו, בטענה שהוועדה היא עצמאית, ארגון בינלאומי מחוץ לשיפוטה של ממשלת ארצות הברית, ושעל פי ההסכם שנחתם ב-1908 ושיצר אותה, משרת הנציב מתפנה רק על ידי "מוות, התפטרות, או נבצרות מכל סוג אחר" של הנציב. ממשלת קנדה הודיעה שהיא לא נוקטת בשום עמדה בעניין, אך הנציב הקנדי לוועדה, פיטר סאליבן, אמר ב-13 ביולי שהוא מוכן לעבוד עם דייוויד ברנהרדט, שמונה כנציב האמריקאי בפועל על ידי הנשיא בוש. באוקטובר אותה שנה פסקה השופטת הפדרלית מרשה פיצ'מן שהנשיא רשאי לפטר את הנציב האמריקאי לוועדה. בהסכם שעל פיו הוקמה הוועדה נקבע שכל קו מתח, צינור, מסילת ברזל, כביש או כל מבנה אחר שנבנה על קו הגבול או בתחום של שלושה מטרים משני צדיו, חייב לקבל את אישור הוועדה לפני תחילת העבודות להקמתו. כמה "בתי גבול", מבנים שנחצים על ידי הגבול, נבנו עליו בין מדינת מיין ובין פרובינציית ניו ברנזוויק ובין מדינת ורמונט לבין פרובינציית קוויבק, עוד לפני שדרישות אלו לאישור הוועדה היו קיימות. כמה מבין מבנים אלו עדיין ניצבים על קו הגבול. המבנה המפורסם ביותר מבין אלו הוא הספרייה החופשית ובית האופרה הסקל, שממוקם באופן מכוון על קו הגבול. "גן השלום הבינלאומי" (International Peace Garden), שנבנה ב-1932 על הגבול בין מניטובה לבין דקוטה הצפונית, הצריך אישור מהוועדה להקמתו. אתר האינטרנט הרשמי של ועדת הגבול הבין-לאומי (באנגלית) אתר האינטרנט הרשמי של ועדת הגבול הבין-לאומי (בצרפתית) "History of the International Boundary Commission". International Boundary Commission. "Blaine couple, U.S. agency settle border wall case". Seattle Times. January 15, 2009. Bowermaster, David (July 12, 2007). "Firing by Bush rejected by boundary official". Seattle Times. Fong, Petti (July 26, 2007). "Politics delineates boundary dispute". Toronto Star. Bush Has the right to fire border official, Toronto Star, 14 Oct, 2007.
פרנץ קסאפר וולפגנג מוצרט

פרנץ קסאפר וולפגנג מוצרט (בגרמנית: Franz Xaver Wolfgang Mozart, או W.A Mozart Sohn - ו.א. פרנץ קסאפר וולפגנג מוצרט הבן; 26 ביולי 1791 - 29 ביולי 1844) היה מלחין ופסנתרן. השמות פרנץ קסאפר הוענקו לו על שם תלמידו של מוצרט וידיד משפחתו פרנץ קסאפר זיסמאייר. השם וולפגנג הוענק לו כמחווה לאביו, אחד המלחינים הקלאסיים הגדולים ביותר של כל הזמנים. פרנץ קסאפר נולד לוולפגנג אמדאוס וקונסטנצה מוצרט. הוא הצעיר מבין ששת ילדיהם והשני ששרד. נולד חמישה חודשים לפני פטירתו של אביו. הוא למד מוזיקה אצל כמה מבין המעולים שבתחום: אנטוניו סליירי ויוהאן נפומוק הומל. פרנץ קסאפר היה למוזיקאי מקצועי ונהנה מהצלחה מתונה כמורה וכמבצע. שלא כמו אביו, הוא היה צנוע ומכונס בתוך עצמו. הוא מיעט בערך כישרונו וחשש שיצירתו תושווה ליצירת אביו. בשנות ה-20 של המאה ה-19, פרנץ קסאפר היה אחד מבין 50 המלחינים שכתבו וריאציות על נושא מאת אנטון דיאבלי. הוא התגורר מרבית חייו בלבוב, פולין. את שנותיו האחרונות חי בווינה, שם לימד, מ-1841, את הפסנתרן ארנסט פאוור. הוא מעולם לא התחתן ולא הוליד ילדים. צל אביו השפיע גם לאחר מותו. הכתובת הבאה נחרטה על מצבתו: "מי ייתן ושם אביו ייחרט על מצבתו, מאחר שההוקרה כלפיו הייתה תמצית חייו." רביעיית פסנתר בסול מינור, אופוס 1 סונטה לכינור ופסנתר בסי מז'ור, אופוס 7 סונטה לפסנתר בסול מז'ור, אופוס 10 קטעים לחליל ו-2 קרנות יער, אופוס 11 6 קונצ'רטו לפסנתר מס' 1 בדו מז'ור, אופוס 14 סונטה לכינור ופסנתר בפה מז'ור, אופוס 15 שישה פולונזים מלנכוליים לפסנתר, אופוס 17 סונטה לצ'לו או כינור ופסנתר במי מז'ור, אופוס 19 רביעיית פולונזים מלנכוליים לפסנתר, אופוס 22 וריאציות על פי רומנסה של מהול, אופוס 23 שני פולונזים לפסנתר, אופוס 24 קונצ'רטו לפסנתר מס' 2 במי במול מז'ור, אופוס 25 "יומו הראשון של אביב", קנטטה לסולו, מקהלה ותזמורת, אופוס 28 סינפוניה רונדו במי מינור לחליל ופסנתר שירים בליווי פסנתר מדיה וקבצים בנושא פרנץ קסאפר וולפגנג מוצרט בוויקישיתוף פרנץ קסאפר וולפגנג מוצרט, באתר MusicBrainz (באנגלית) פרנץ קסאפר וולפגנג מוצרט, באתר Discogs (באנגלית) פרנץ קסאפר וולפגנג מוצרט, באתר "Find a Grave" (באנגלית) ראו: הנשים של מוצרט, ג'יין גלובר, ספרי עליית הגג 2007